Aalborg Stiftstidende, 1835-03-30
Da Bouteille=Fabricationen begyndte, forfærdigedes neppe 8000 Stykker om Maaneden; men den tiltagende Sogning, hvilken man maa antage i Begyndelsen mindre skyldtes Bouteillernes Fortrinlighed, end den almindelige Deeltagelse, dette Værk strax ved sin Fremtrædelse fandt, tillod en saadan successiv Forøgelse, at Bouteille=Productionen allerede i 1833 beløb sig til 30,000 Stykker, og i 1832 til henved 40,000 maanedlig. I dette Foraar anlægges en ny Ovn til Grønt Glas, hvortil 6 Bouteillemagere ere engagerede, hvorefter man tør gjøre Regning paa, at de indenlandske Værker ville tilstrækkelig kunne bestride Landets Forbrug, (hvilket hidtil ikke altid har været Tilfældet) og holde fremmed Concurrence ganske ude. De norske Værker have gjort Alt for at beholde deres Afsætning her i Danmark, men forgiæves. De lode endog puste Flaskerne til omtrent 1 Pægels mindre Jndhold end i Pot, for, i Medhold af Toldforordningens Ord, at faae dem indført imod Told, som for halve Flasker. Men allerede 1833 kunde Holmgaards Glasværk give den uforbeholdende Erklæring : at til samme Priis, fortoldede norske Bouteiller bleve falbudne, vilde man levere dem derfra. Denne Erklæring var grundet paa Kundskab om de norske Værkers Vilkaar, Fabrikprisen paa Bouteiller i Norg var nemlig 4 norske Specier, eller omtrent 7 Rbd. Dansk pr. 100 Stk., hvilket er betydeligt over den Priis, for hvilken de bleve faldbudne her, saa at de følgeligt, uden at regne Tolden, havde med Tab maattet sælge deres Overskud af en Tilvirkning, som oprindelig for Størstedelen var beregnet paa Danmark, enten fordi en til Landets Forbrug alene indskrænket Drift endnu mindre kunde betale sig, eller blot for at realisere en altfor stor Beholdning; muligt ogsaa i Haab om, at de danske Værker skulde ved de lavere Priser tilsidst see sig nødt til at ophøre, hvorefter Priserne snart atter vilde naae deres forrige Standpunct. Hvidtglas= eller Huusglas=Tilvirkningen har, skjøndt det er forbunden med Vanskelighed at faae duelige Arbeidere i dette Fag, mere og meere nærmet sig den samme Fuldkommenhed, som Grøntglas=Fabricationen har opnaaet. Ogsaa denne Fabrik modtager i dette Foraar en betydelig Udvidelse ved 4 nye Svendes Antagelse, efterat man nu ogsaa har opnaaet Vished om, stadigen at kunne frembringe smukt og godt Glas af dette Slags. MedicinalglasFabricationen, som hører til denne Deel, har vundet udeelt Vifald og aldeles fortrængt fremmed Glas, forsaavidt Bestillingerne have kunnet effectueres. Denne Drift forøges ved tvende nye Arbeidere. Endelig har ikke mindre Tafelglas=Fabricationen, efter flere nødvendige Omvexlinger af Arbeidere, og uagtet nogle tilstødte Uheld, opnaaet den Fuldkommenhed, at Glasset i Smukhed og Varighed ikke staaer tilbage for det bedste fremmede, hvilket de ved sidste Kunstflids Udstilling fremlagte Prover og et Par med dette Glas forsynede Bygninger i Kbhvn, bevise. Afsætningen har derimod, uagtet den billige Priis, ikke svaret til Forventningen, og Fabriken har, som en Følge deraf, et usolgt Forraad af Tafelglas til henved 10,000 Rbd. Værdi. Formodentlig vil denne Fabrication nu for en Tid blive suspenderet, for, imedens et passende Forhold af Beholdningen realiseres, imidlertid at forarbeide de simplere Sorter Vinduesglas, hvoraf aarlig betydelige Qvantiteter indføres her i Landet. Undsendt.)